section_heading: Babilonijsko razdoblje
paragraph_text: Opis se po prvi puta spominje početkom 2. tisućljeća pr. Kr. U 14. stoljeću pr. Kr. grad postaje administrativnim centrom Babilonije. Babilonci su prokopali „kraljevski kanal“ između Eufrata i Tigrisa, koji je završavao pokraj Opisa. Babilonijski kralj Nabukodonosor II. izgradio je Medijski zid da zaštiti svoju zemlju od moguće medijske invazije, koji je također završavao pokraj Opisa.